கேள்வி: வீரோதய சிங்கையாரியன் பற்றி விளக்கவும்.
பதில்: வீரோதய சிங்கையாரியன் 14 ஆம் நூற்றாண்டின் பிற்பகுதியில் யாழ்ப்பாண அரசு ஆண்ட அரசனாவான். இவன் ஆரியச் சக்கரவர்த்திகள் வம்சத்தைச் சேர்ந்தவன். இவனது ஆட்சிக்காலம் கி.பி 1371 முதல் 1394 வரையாகும் என செ. இராசநாயகம், 1344 முதல் 1380 வரையாகும் என சுவாமி ஞானப்பிரகாசர் கருதுகின்றனர். இவன் காலத்தில் வன்னியர்கள் சிங்களவர்களைக் கலகம் செய்யுமாறு தூண்டி விட்டனர். சிங்களவரை அடக்கிய வீரோதயன், வன்னியர்மீது படையெடுத்து அவர்களைத் தண்டித்தான்.
கேள்வி: வீரோதய சிங்கையாரியன் - பாண்டியனுக்கு உதவி குறித்து விரிவாக சொல்லுங்கள்.
பதில்: அக் காலத்தில் தமிழகம், பாண்டிநாட்டை சந்திரசேகர பாண்டியன் என்பவன் ஆண்டுவந்ததாகவும், அப்போது அந்நாட்டை எதிரிகள் தாக்கி அதனைக் கைப்பற்றிக்கொள்ள, பாண்டியன் தப்பி யாழ்ப்பாணத்துக்கு வந்ததாகவும் யாழ்ப்பாண வைபவமாலை குறிப்பிடுகின்றது. வீரோதய சிங்கையாரியன் நாட்டை இழந்த பாண்டியனுக்கு ஆதரவாகப் படைதிரட்டிச் சென்று அவனுக்குப் பாண்டிநாட்டை மீட்டுக் கொடுத்ததாகவும் அந்நூல் கூறுகிறது. மேற்கூறிய நிகழ்வு தொடர்பாகத் தமிழகத்திலிருந்து சான்றுகள் எதுவும் இல்லை. எனினும், 13 ஆம் நூற்றாண்டுக் கடைசியிலும், 14 ஆம் நூற்றாண்டுத் தொடக்கத்திலும், பாண்டிநாட்டை ஆண்ட முதலாம் மாறவர்மன் குலசேகர பாண்டியன் மக்களான வீரபாண்டியன், சுந்தர பாண்டியன் இடையேயான பூசல்கள், இது தொடர்பில் மாலிக் கபூர் பாண்டிநாட்டுப் படையெடுப்பு என்பவற்றுடன், வைபவமாலைக் கூற்றைத் தொடர்புபடுத்திய முதலியார் செ. இராசநாயகம், சுந்தர பாண்டியனையே வைபவமாலை சந்திரசேகர பாண்டியன் எனக் குறிப்பிட்டிருக்கக்கூடும் எனக் கருதுகிறார்இராசநாயகம், செ., 1993. பக். 355..
கேள்வி: வீரோதய சிங்கையாரியன் - வீரோதயன் மரணம் பற்றி விளக்கவும்.
பதில்: வீரோதய சிங்கையாரியன் இளம் வயதிலேயே மரணமானான். சாப்பிட்டுவிட்டுப் படுக்கைக்குச் சென்ற இவன் இரவில் படுக்கையிலேயே மரணமானான். இதனைத் தொடர்ந்து இவன் மகனான செயவீர சிங்கையாரியன் மிக இளம் வயதிலேயே அரசனாக முடி சூட்டிக் கொண்டான்.
கேள்வி: வீரோதய சிங்கையாரியன் - உசாத்துணைகள் பற்றி விளக்கவும்.
பதில்: * இராசநாயகம், செ., ''பழங்கால யாழ்ப்பாணம்'', ஏசியன் எஜுகேஷனல் சர்வீசஸ், புது டில்லி, 1993. (முதற்பதிப்பு: கொழும்பு 1926)
கேள்வி: வீரோதய சிங்கையாரியன் - வெளியிணைப்புகள் பற்றி தகவல் சொல்.
பதில்: * [http://www.noolaham.net/library/books/03/256/256.pdf யாழ்ப்பாண வைபவமாலை] நூலகம் இணையத் தளத்திலிருந்து. பகுப்பு:யாழ்ப்பாண அரசர்கள்